คุณคะ หนูอายุ12ปีค่ะ หนูไม่เคยมีประจำเดือน แต่หนุมีอะไรไม่รู้ สีน้ำตาลๆ ออกจากช่องคลอดหนู หนูกลัวค่ะคุณ มันคืออะไรหรอคะ และมันรักษายังไง และหนูต้องใส่ผ้าอนามัยมั้ยคะ
สวัสดีค่ะตกขาวคือ สารเมือกที่ทำหน้าที่หล่อลื่นสร้างความชุ่มชื้นในช่องคลอด ปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ ไม่ว่าจะเป็นเชื้อรา เชื้อแบคทีเรีย หรือโรคติดเชื้อทางเพศสัมพันธ์อื่น อาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้นกรณีนี้ เนื่องจากอยู่ในวัยที่ใกล้จะมีประจำเดือน การที่ตกขาวเป็นสีน้ำตาล หากเกิดขึ้นเป็นรอบ ๆ คล้ายประจำเดือน อาจเกิดจากการที่มีเลือดประจำเดือนปริมาณน้อยปนออกมาด้วยก็เป็นได้ค่ะ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ